Pliksalė
56°1′57.35″ š. pl. 21°50′53.05″ r. ilg.﻿ / ﻿56.0325972°š. pl. 21.8480694°r. ilg.﻿ / 56.0325972; 21.8480694 Pliksalė – sala Platelių ežere Plungės raj., Platelių sen. Tai valstybės saugomas hidrografinis gamtos paveldo objektas Žemaitijos nacionalinio parko teritorijoje. Sala 2007 m. liepos 25 d. įregistruota į Saugomų teritorijų valstybės kadastrą. Kadaise ši sala išsiskyrė iš kitų ežero salų, nes ilgai buvo plika, neapaugusi medžiais, nuo to, manoma, ir kilo salos pavadinimas. Pasakojama, kad senovėje Pliksalėje būdavo plakami nusikaltę baudžiauninkai. Dabar čia prieglobstį randa įvairūs gyvūnai, daugiausia – paukščiai.